
Riigihanke „Avaliku tualeti teenuse kontsessioon“
(Peetri plats 3, Narva) korraldamine

1. ASJAOLUD JA MENETLUSE KÄIK

Hoones aadressil: Peetri plats 3, Narva, asub linnavara – keldrikorruse ruumid pindalaga 33,9 m2 ja 1. korruse ruumid pindalaga 28,5 m2, mida kasutatakse avaliku tualetina.
Kuni 2010. a ruumid olid antud tasuta kasutusse tingimusel, et neid kasutatakse avaliku tualeti teenuse osutamise eesmärgil. Seejuures Narva Linnavalitsuse määrusega oli kehtestatud tualeti kasutamise tasu ning Narva linn hüvitas teenuse osutajale tualeti ülalpidamise kulud 8 900 eurot aastas.

Alates 2011. aastast Narva Linnavalitsuse Linnavara- ja majandusamet korraldas konkursse Peetri plats 3, Narva asuvas hoones tasulise avaliku tualeti teenuse osutaja leidmiseks järgmistel tingimustel:

•
Teenuse osutaja kooskõlastab avaliku tualeti lahtiolekuajad kommunaalmajanduse osakonnaga.

•
Teenuse osutaja kehtestab tualeti kasutamise hinna, kusjuures kuni 7-aastastele lastele on tualeti kasutamine tasuta.

•
Teenuse osutaja peab hoidma tualetiruumid kasutuskõlblikus seisundis ning vajadusel tegema hooldusremonti ja vahetama tualetiseadmeid.

Hindamiskriteeriumiks oli tualeti ühe kasutuskorra madalaim hind. 

2016. aastal hanke tulemusel oli sõlmitud OÜ-ga Narva Jäätmekäitluskeskus leping avaliku tualeti teenuse osutamise korraldamiseks. Lepingu kehtimise tähtaeg oli kuni 31.12.2017. Avaliku tualeti ühe kasutamiskorra hinnaks oli kehtestatud 0,50 eurot.

2018. aastal hanke tulemusel leping oli sõlmitud OÜ-ga Baltexpert Grupp, kes osutab teenust 2018-2019. a. a jooksul hüvitamise toetusega 750,00 eurot. Sõlmitud lepingu kehtivuse tähtaeg on kuni 31.12.2019. 
Seoses lepingu lõppemisega tuleb korraldada uut riigihanke avaliku tualeti teenuse osutamiseks. 
Küsimust oli arutusel Narva Linnavalitsuse linnavarakomisjoni 19.11.2019 koosolekul (protokoll nr 13), kus otsustati:
1. Narva Linnamajandusametile soovitada valmistada ette hanke tingimused avaliku tualeti teenuse osutamiseks hoones aadressil: Peetri plats 3, Narva, ning kehtestada kasutuskorra hinnaks täiskasvanutele 0,50 eurot ning kuni 7-aastastele lastele tasuta. Kehtestada igakuine maksimaalne avaliku tualeti ülalpidamise kulude hüvitamise toetus 750 euro suuruses summas. Hindamiskriteeriumiks on vähim toetuse summa.
2. Linnamajandusametil esitada hanke tingimused Narva Linnavalitsusele korralduse vastuvõtmiseks. 

2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord” § 5    lg 1 p 2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. 
Riigihangete seaduse § 4 punkti 13 kohaselt kontsessioonileping on ühe või mitme ettevõtja ja ühe või mitme hankija vahel sõlmitud hankeleping, mille puhul kontsessionääri tasu seisneb kas ainult õiguses ehitist ekspluateerida või teenust osutada või selles õiguses koos rahalise maksega ja nõudluse või pakkumisega seotud äririsk läheb üle kontsessionäärile. Sama paragrahvi punkti 14 kohaselt kontsessioonilepingu sõlmimise menetlus on riigihanke menetlus, millega sõlmitakse kontsessioonileping.
3. OTSUS
3.1. Korraldada riigihange 2020. aastal Narvas Peetri plats 3 keldrikorruse ruumides ja          1. korruse ruumides asuva tasulise tualeti teenuse osutamiseks.

3.2. Kehtestada järgmised avaliku tualeti teenuse osutamise tingimused:
3.2.1. Teenuse osutamiseks annab hankija pakkuja valdusesse Narva linnale kuuluva Narvas aadressil Peetri plats 3 paikneva tualeti ruumid. Tualeti pindala on: esimene korrus – 28,5 m2, keldrikorrus – 33,9 m2. Pakkuja kannab ise kõik ruumide kasutamisega seotud ja teenuse osutamiseks vajalikud kulud, sh ruumide hooldustasu ja kõrvalkulud) hankija poolt esitatavate arvete alusel. 
3.2.2. Avaliku tualeti ülalpidamisteenus sisaldab eelkõige järgmisi tegevusi:
1) Avaliku tualettruumi puhtana hoidmine ja kõige vajalikuga (paberkäterätikud, tualettpaber, pesemisvahendid jm) varustamine;

2) Tualettruumi avatuna hoidmine (lahtioleku tagamine) igapäevaselt:  
Alates 02.01 kuni 15.04 

kell 07.00-20.00

Alates 16.04 kuni 15.10

kell 06.00-22.00

Alates 16.10 kuni 30.12

kell 07.00-20.00
                                                                  WC tööaeg uusaastaööl
31. detsembril
07.00. – 23.00
kell 23.00. – 05.00 (01.01., teenindavad 2 töötajat) 
1. jaanuaril

15.00. – 20.00

3.2.3. Sanitaartehniliste seadmete korrashoid ja vajadusel pisiremondi teostamine pakkuja vahenditest ja kulul;

3.2.4. Hooldustööde teostamine oma vahendite ja materjalidega;

3.2.5. Tööohutusnõuetest ja –eeskirjadest kinnipidamine;

3.2.6. Teenindajad peavad oskama riigikeelt vähemalt algtasemel (keeleseaduse § 23 lg 4);

3.2.7. Riiklike pühade ja tähtpäevade ning linnas toimuvate suuremate ürituste korral võib hankija punktis 3.2.2 antud minimaalseid lahtiolekuaegu muuta, teatades sellest pakkujale vähemalt 10 (kümme) tööpäeva ette. Lahtioleku aja muutmisel tuleb Täitjal arvestada hankelepingus sätestatud tingimustega, mis eelkõige puudutavad rahalise makse suuruse muutmata jätmist.
3.2.8. Täitjal on õigus punktis 3.2.2. nimetatud lahtiolekuaegu omal äranägemisel pikendada (kuid mitte lühendada), teavitades sellest eelnevalt hankijat.
3.2.9. Tualeti külastamine on kuni 7-aastastele lastele tasuta. Teistele külastajatele kehtib piletihind 0,50 EUR (viiskümmend eurosenti, sisaldab käibemaksu, kui Täitja on käibemaksukohustuslane). 
3.2.10. Pakkuja kohustub pidama tualeti ruume ja seadmeid teenuse kvaliteetseks osutamiseks nõutavas seisundis, sh vastavuses sanitaarnõuetega, teostades vajadusel ruumide jooksvat (sh sanitaartehnilist) remonti ning tualetiseadmete vahetust. 
3.2.11. Ruumide remondi ja seadmete vahetuse vajaduse üle otsustab hankija, kes teeb pakkujale sellekohase kirjaliku ettekirjutuse, näidates ära remondi ja/või seadmete vahetuse kohustusliku tähtaja. Ruumide remondiks, seadmete vahetuseks ning muudeks korrashoiutoiminguteks tehtud kulutusi hankija pakkujale ei hüvita ning parendused jäävad lepingu lõppedes hankijale.
4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnakantseleil teha korraldus teatavaks Narva Linnavalitsuse Linnamajandusametile.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

